Hej Bolius. 


Hvorfor må man ikke plante æbletræer hvor der har stået et andet? 


Kan man plante et andet frugttræ: blomme, morel el. pære? 


Hvor lang tid skal der gå, før man må plante et æbletræ det samme sted? 


Hvor langt skal man plante fra det fældede træ? 


Hvilken måned er den bedste plantemåned?


M.v.h. Bent B


Hvorfor må man ikke plante æbletræer hvor der har stået et andet ?
Kære Bent B 


Grunden til at det frarådes at plante den samme slags frugttræ på samme sted hvor der tidligere har vokset et af tilsvarende art, er at der ofte kan ses "jordtræthed" efter at f.eks et æbletræ har vokset på stedet. 


Der kan være mangel på mikronæringsstoffer efter at træet har vokset der. 


Derfor anbefales det at plante en anden kategori frugt træ. Efter æble så f.ex pære eller blomme og så fremdeles.


 En lidt mere besværlig måde er at udskifte jorden med et rumfang på 0,5 x 0,5 x 0,5 m2. Der hvor det gl. træ har stået. 


Jorden må gerne være en god let muldjord. Så får det nye træ en god jord at vokse i med  et naturligt indhold af de rigtige næringsstoffer.


 Tidspunktet kan i princippet være hele året. Frugttræer kan købes i potter eller som klump planter. Så længe det er muligt at grave i jorden kan der plantes potte- eller klumpplanter. 


Købes de uden potte eller klump kan de plantes efterår og forår når der ingen blade er på træerne.

